معمر القذافى

معمر محمد عبد السلام القذافي (7 يونيو 1942 – 20 أكتوبر 2011) كان سياسي ليبي حكم ليبيا لمدة 42 سنة. أولا كرئيس مجلس قيادة الثورة في الجمهورية العربية الليبية 1969 - 1977. بعدها بقى يتعرف بالأخ القائد لما يسمى بالجماهيرية العربية الليبية الشعبية الاشتراكية العظمى 1977 - 2011.

 حياته 
معمر محمد عبد السلام القذافى اتولد سنة 1942 وبعدين انقلب على الملك وبقى حاكم ليبيا والقذافى حكم ليبيا لمدة 42 سنة ومات سنة 2011 وعمره 69 سنة بعد ثورة ضده.

 المناوشات المصريه الليبيه 
بعد خلاف معمر القذافى مع انور السادات على اتفاقية سلام مع اسرائيل، اتدهورت العلاقات بين مصر و القذافى، فى مايو من نفس السنه اتهاجمت واتكسرت مركز البعثات الدبلوماسيه فى البلدين، و فى يونيه طرد القذافى حوالى ربع مليون مصرى كانو بيشتغلوا فى ليبيا، و حشد القذافى مظاهرات حاولت تقتحم الحدود المصريه للوصول للقاهره لعمل اضطرابات فيها فلما اتصدى ليهم حرس الحدود امر القذافى بضرب مدينة السلوم الحدوديه المصريه بالمدافع. مصر كانت لسه طالعه من حرب اكتوبر ضد اسرائيل وبطبيعة الحال جيش مصر و امكانيتها بتتفوق على جيش القذافى و امكانياته. فى 21 يوليه 1977 إبتدت العمليات العسكريه و المعارك على حدود البلدين و دخل الجيش المصرى ليبيا و هاجم الطيران المصرى المطارات و القواعد العسكريه التابعه للقذافى ، لكن الرئيس السادات ما رضييش إن مصر تحتل ليبيا على اساس انه بس كان عايز يدى القذافى درس يوريله ان مصر اللى حاربت ضد جيش اسرائيل القوى اربع حروب فى حوالى 25 سنه مش صعب عليها انها تقهر جيشه و تحتل منطقته بسهوله، و اتدخلت اطراف دوليه و حصلت هدنه فى 24 يوليه 1977 و خلصت الحرب تانى يوم فى يوم 25 يوليه 1977 و انسحبت القوات المصريه من المدن و الاماكن اللى احتلتها فى ليبيا.

 ثورة ليبيا 
ثورة ليبيا سنة 2011 هى ثوره ابتدت فى ليبيا بسلسله من المظاهرات فى الشوارع والاحتجاجات و اعمال العصيان المدنى فى يوم 15 فبراير سنة 2011 علشان تبين إعتراض الناس اللى شاركو فيها على قلة الحريات السياسيه و إنتشار الفساد ، وانعدام حرية التعبير تحت حكم معمر القذافى. و بترتبط الاحتجاجات دى مع ثورة تونس و ثورة مصر اللى هما من احتجاجات الشرق الاوسط و شمال افريقيا 2010-2011.

اتطورت الثوره لصراع مسلح ما بين قوات تابعه للقذافى و الثوار اللى سيطروا على مدينة بنغازى و مدن و مناطق تانيه فى ليبيا و فى 18 مارس 2011 اصدر مجلس الامن قرار بفرض حظر جوى فوق ليبيبا علشان حماية المدنيين ، و بعدها بيوم ، فى 19 مارس 2011 ، شنت فرنسا و امريكا و بريطانيا غارات على المواقع العسكريه التابعه للقذافى لوقف هجماته على المدن الليبيه اللى بيسيطر عليها الثوار.

معمر القذافى اتمسك واتقتل فى الثوره.

 مصادر 

 ملاحظات 

تصنيف:مواليد 1942
تصنيف:وفيات 2011
تصنيف:ليبيين
تصنيف:رؤساء ليبيا
تصنيف:عسكريين ليبيين
تصنيف:اشتراكيين
تصنيف:غاسلين اموال
تصنيف:تجار سلاح
تصنيف:قاده وصلو السلطه عن طريق انقلاب